laion/Wikipedia-Exotic huggingface dataset:
অ্যাট ইটার্নিটিস গেট (চলচ্চিত্র)

অ্যাট ইটার্নিটিস গেট ২০১৮ সালে মুক্তিপ্রাপ্ত একটি জীবনী নাট্য চলচ্চিত্র। চিত্রশিল্পী ভিনসেন্ট ভ্যান গগ-এর জীবনের শেষ বছরগুলোর কাহিনী এখানে বর্ণিত হয়েছে। ছবিটি ভ্যান গগের জীবনীকার স্টিভেন নাইফে ও গ্রেগরি হোয়াইট স্মিথের বিতর্কিত তত্ত্বের নাটকীয়করণ করেছে। তাদের ধারণা, ভ্যান গগ প্রকৃতপক্ষে আত্মহত্যা করেননি। তার মৃত্যু অন্য কেউ ঘটিয়েছে। জুলিয়ান শ্নাবেল ছবিটির পরিচালক ও সহ-সম্পাদক। স্নাবেল, জঁ ক্লদ কারিয়ে এবং লুইস ক্লুগেলবার্গ এর চিত্রনাট্য রচনা করেছেন। উইলেম ডাফো এখানে ভ্যান গগের চরিত্রে অভিনয় করেছেন। অন্যান্য ভূমিকায় রয়েছেন রুপার্ট ফ্রেন্ড, অস্কার আইজ্যাক, ম্যাডস মিককেলসেন, ম্যাথিউ আমালরিক, ইমানুয়েল সেইনার ও নিয়েলস আরেস্ট্রাপ। ২০১৭ সালের শেষ দিকে ফ্রান্সের বিভিন্ন স্থানে ৩৮ দিন প্রধান দৃশ্যায়ন হয়। জীবনের শেষ সময়টুকু ভ্যান গগ সেখানে অতিবাহিত করেছেন। ৭৫-তম ভেনিস চলচ্চিত্র উৎসবে ২০১৮ সালের ৩ সেপ্টেম্বর এটি মুক্তি পায়। সিবিএস ফিল্মস ২০১৮ সালের ১৬ নভেম্বর যুক্তরাষ্ট্রে ছবিটি মুক্তি পায়। ২০১৯ সালের ১৫ নভেম্বর নেটফ্লিক্স কর্তৃক ফ্রান্সে এটির স্ট্রিমিং শুরু হয়। ঐ বছরের ২৯ মার্চ যুক্তরাজ্যে এটির প্রথম প্রদর্শনী হয়। ছবিটি সমালোচকদের কাছ থেকে ইতিবাচক মূল্যায়ন লাভ করে। ডাফোর অভিনয় ব্যাপক প্রশংসা লাভ করেছিল। একাডেমি পুরস্কার ও গোল্ডেন গ্লোব পুরস্কারের জন্যও ছবিটি মনোনীত হয়। সেরা অভিনেতা ক্যাটাগরিতে ছবিটি ভোলপি কাপ পুরস্কার লাভ করে। শৈল্পিক ও আবেগিক শ্রান্তিতে ভিনসেন্ট সর্বদাই অভিভূত। আর্লের প্রাকৃতিক দৃশ্যাবলির প্রতি তার নান্দনিক নিবেদন চোখে পড়ার মতো। তেলরং কিংবা স্কেচ ব্যবহার করে এগুলোকে মোহনীয় জাদুতে ফুটিয়ে তুলেন তিনি। আর্লের একটি পীতবর্ণের ভবনের একটি কক্ষে তার ঠাঁই হয়। স্থির জৈবনিক সত্তার ক্ষণস্থায়ী প্রকৃতি নিয়ে ভিনসেন্ট সতত অনুধ্যান করেন। তিনি মৌসুমী ফুল নিয়ে ভাবেন। ফুলকে অবিনশ্বররূপে প্রতিনিধিত্ব করতে যে শৈল্পিক কারুকলার প্রয়োজন হয়, তা নিয়েও ভিনসেন্ট চিন্তা করেন। একজন স্থানীয় নারী ভিনসেন্টকে একটি স্কেচ বুক উপহার দেন। কলম ও কালির আঁচড়ে তিনি সেখানে ছবি আঁকতে শুরু করেন। ভিনসেন্ট অনেক রকম দার্শনিক ও অস্তিত্ববাচক প্রশ্নের মুখোমুখি হন। তিনি ভাবেন, শুধু দৃশ্য আঁকলেই চলবে না, বরঞ্চ তার অন্তর্নিহিত অবিনশ্বরতাও উপলব্ধি করতে হবে। প্রকৃতির গোপন অর্থ বোঝার নিরলস প্রচেষ্টা ভিনসেন্টের যাবতীয় চিন্তার একটি মুখ্য প্রতিপাদ্য। "At Eternity's Gate"। Venice International Film Festival 2018। Venice Biennale। সংগ্রহের তারিখ জুলাই ২৭, ২০১৮।  "At Eternity's Gate (2018)"। BoxofficeMojo। সংগ্রহের তারিখ অক্টোবর ১২, ২০২০।  ইন্টারনেট মুভি ডেটাবেজে At Eternity's Gate (ইংরেজি) টেমপ্লেট:Rotten tomatoes বক্স অফিস মোজোতে অ্যাট ইটার্নিটিস গেট (ইংরেজি)
ইসলামে প্রতিকৃতিহীনতা

ইসলামে প্রতিকৃতিহীনতাবাদ বা প্রতিকৃতি বা ভাষ্কর্য বা মূর্তি বা প্রতিমার বিরোধিতা হল ইসলামী শিল্পকলায় সচল জীবের চিত্রায়নকে এড়িয়ে চলার মৌলিক রীতি। ইসলামে ইসলামে প্রতিকৃতিহীনতার গোড়াপত্তন হয়েছে মূর্তিপূজার নিষেধাজ্ঞা ও "জীবের সৃষ্টি হল একমাত্র ঈশ্বরের (ইসলামে আল্লাহ) একচ্ছত্র অধিকার" নামক বিশ্বাসের অংশ থেকে। যদিও কুরআন সরাসরি কোন জীবের দৃশ্যমান প্রতিরূপ উপস্থাপনায় নিষেধ করে নি, কিন্তু এতে মুসাউয়ির (আকৃতি সৃষ্টিকারী, চিত্রকর) শব্দটিকে ঈশ্বরের বিশেষণ হিসেবে ব্যবহার করা হয়েছে। হাদিস সংকলনে (ইসলামী নবী মুহাম্মাদের বাণী) জীবের চিত্রায়নের ব্যাপারে আরও বিশদভাবে সুস্পষ্ট নিষেধাজ্ঞা প্রদান করা হয়েছে এবং চিত্রকরদেরকে তাদের চিত্রে প্রাণ দিতে চ্যালেঞ্জ করা হয়েছে আর তা না করতে পারলে বিচার দিবসে তাদেরকে শাস্তি দেওয়ার হুমকি দেওয়া হয়েছে। মুসলিমগণ এই নিষেধাজ্ঞাগুলোকে স্থান ও কালভেদে বিভিন্নভাবে ব্যাখ্যা করেছেন। ধর্মীয় ইসলামী শিল্পকলায় সচল জীবের চিত্রায়ন রাখা হয় না এবং জ্যামিতিক ও বিমূর্ত ফুলেল নকশাসমূহকে ব্যাপকভাবে ব্যবহার করা হয়। Islam প্রবেশদ্বার খ্রিস্টধর্মে প্রতিকৃতিহীনতা ইহুদিধর্মে প্রতিকৃতিহীনতা তাগুত ধর্মের দ্বারা নিষেধাজ্ঞা ইসলামী সমাজব্যবস্থায় নিষেধাজ্ঞা সৌদি আরবে প্রাথমিক ইসলামী ঐতিহ্যের ধ্বংসকরণ আইসিল কর্তৃক সাংস্কৃতিক ঐতিহ্যের ধ্বংসকরণ জাইল্যান্ডস-পোস্টেন মুহাম্মাদ কার্টুন বিতর্ক দ্বিতীয় ইয়াজিদ, উমাইয়া খলিফা, যিনি ৭২১ খ্রিস্টাব্দে একটি প্রতিকৃতিবিনাশী আদেশ জারি করেছিলেন দ্বাদশবাদী শিয়া ইসলামের সমালোচনা#চিত্রভক্তি Esposito, John L. (২০১১)। What Everyone Needs to Know about Islam (2nd সংস্করণ)। Oxford University Press। পৃষ্ঠা 14-15।  "Figural Representation in Islamic Art"। The Metropolitan Museum of Art।  Jack Goody, Representations and Contradictions: Ambivalence Towards Images, Theatre, Fiction, Relics and Sexuality, London, Blackwell Publishers, 1997. আইএসবিএন ০-৬৩১-২০৫২৬-৮. Oleg Grabar, "Postscriptum", The Formation of Islamic Art, Yale University, 1987 (p209). আইএসবিএন ০-৩০০-০৩৯৬৯-৭ Terry Allen, "Aniconism and Figural Representation in Islamic Art", Five Essays on Islamic Art, Occidental (CA), Solipsist, 1988. আইএসবিএন ০-৯৪৪৯৪০-০০-৫ [১] Gilbert Beaugé & Jean-François Clément, L'image dans le monde arabe [The image in the Arab world], Paris, CNRS Éditions, 1995, আইএসবিএন ২-২৭১-০৫৩০৫-৬ (ফরাসি ভাষায়) Rudi Paret, Das islamische Bilderverbot und die Schia [The Islamic prohibition of images and the Shi'a], Erwin Gräf (ed.), Festschrift Werner Caskel, Leiden, 1968, 224-32. (জার্মান ভাষায়)
তাপ ও অম্লপ্রিয় (অণুজীব)

তাপ ও অম্লপ্রিয় বা থার্মোঅ্যাসিডোফাইল () হলো এক ধরনের চরমপ্রিয় অণুজীব, যা তাপ ও অম্ল উভয়ই পছন্দ করে। অর্থাৎ এটি উচ্চ তাপমাত্রা ও নিম্ন পিএইচ দশাতেই কেবল জন্মাতে পারে। তাপ ও অম্লপ্রিয় অণুজীবগুলোর মধ্যে অধিকাংশই আর্কিব্যাকটেরিয়া (বিশেষত ক্রেনার্কিওটা এবং ইউরিয়ার্কিওটা) এবং কিছু ব্যাকটেরিয়া। তবে কিছু কিছু প্রকৃতকোষী প্রাণীও তাপ ও অম্লপ্রিয়তা প্রদর্শন করে বলে জানা যায়। এ জাতীয় অণুজীব সাধারণত উষ্ণ প্রস্রবণ, ধূম্ররন্ধ্র, গভীর সামুদ্রিক রন্ধ্রপথ বা অন্যান্য প্রাকৃতিক ভূতাপীয় ক্রিয়াস্থলে পাওয়া যায়। এছাড়াও অম্লীয় খনিজ নিষ্কাশন প্রভৃতি দূষিত পরিবেশেও এদের পাওয়া যায়। উচ্চ তাপমাত্রা ও নিম্ন পিএইচের অভিযোজনের মধ্যকার একটি আপাত ভারসাম্য ব্যবস্থার বর্ণনা দেওয়া হয়েছে। খুব কম সংখ্যক প্রজাতিই পাওয়া যায় যারা উভয় চরম দশার (পিএইচ < ২, বর্ধন তাপমাত্রা > ৮০° সেলসিয়াস) প্রতি সমান সহিষ্ণু। অনেক তাপ ও অম্লপ্রিয় অণুজীবে বায়বীয় ও বায়ুঅণুজীবী বিপাক ঘটে। তবে বাধ্যতামূলক অবায়বীয় প্রজাতিও (যেমন অ্যাসিডিলোব্যালিস) শনাক্ত করা হয়েছে। গ্যালডিয়েরিয়া সালফারারিয়া নামক সুকেন্দ্রিক লোহিত শৈবাল প্রজাতির জিনোম সিক্যুয়েন্সিংয়ের মাধ্যমে জানা যায় যে, তাপ ও অম্লপ্রিয় আর্কিয়া ও ব্যাকটেরিয়া থেকে আনুভূমিক জিন স্থানান্তরের মাধ্যমে এই পরিবেশগত অভিযোজনের সূত্রপাত হয়ে থাকতে পারে। Stetter, Karl O. (২০১১)। "History of Discovery of Hyperthermophiles"। Horikoshi, Koki; Antranikian, Garabed; Bull, Alan T.; Robb, Frank T.; Stetter, Karl O.। Extremophiles handbook। Tokyo: Springer। পৃষ্ঠা 403–425। আইএসবিএন 9784431538974।  Zaparty, Melanie; Siebers, Bettina (২০১১)। "Physiology, Metabolism, and Enzymology of Extremophiles"। Horikoshi, Koki; Antranikian, Garabed; Bull, Alan T.; Robb, Frank T.; Stetter, Karl O.। Extremophiles handbook। Tokyo: Springer। পৃষ্ঠা 602–633। আইএসবিএন 9784431538974।  Schönknecht, G; Chen, WH; Ternes, CM; Barbier, GG; Shrestha, RP; Stanke, M; Bräutigam, A; Baker, BJ; Banfield, JF; Garavito, RM; Carr, K; Wilkerson, C; Rensing, SA; Gagneul, D; Dickenson, NE; Oesterhelt, C; Lercher, MJ; Weber, AP (৮ মার্চ ২০১৩)। "Gene transfer from bacteria and archaea facilitated evolution of an extremophilic eukaryote."। Science। 339 (6124): 1207–10। ডিওআই:10.1126/science.1231707। পিএমআইডি 23471408। বিবকোড:2013Sci...339.1207S।  Skorupa, DJ; Reeb, V; Castenholz, RW; Bhattacharya, D; McDermott, TR (নভেম্বর ২০১৩)। "Cyanidiales diversity in Yellowstone National Park." (পিডিএফ)। Letters in Applied Microbiology। 57 (5): 459–66। ডিওআই:10.1111/lam.12135। পিএমআইডি 23865641। [স্থায়ীভাবে অকার্যকর সংযোগ] Baker-Austin, C; Dopson, M (এপ্রিল ২০০৭)। "Life in acid: pH homeostasis in acidophiles."। Trends in Microbiology। 15 (4): 165–71। ডিওআই:10.1016/j.tim.2007.02.005। পিএমআইডি 17331729।  Bonch-Osmolovskaya, Elisaveta (২০১২)। "Metabolic diversity of thermophilic prokaryotes—what's new."। Extremophiles: microbiology and biotechnology.। Norfolk: Caister Academic Press। পৃষ্ঠা 109–31। আইএসবিএন 9781904455981।
রইছউল আলম মন্ডল

রইছউল আলম মন্ডল একজন বাংলাদেশি সরকারি কর্মকর্তা ও সিনিয়র সচিব যিনি মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেছিলেন। ইতিপূর্বে তিনি পরিবেশ ও বন মন্ত্রণালয়ের আওতাধীন পরিবেশ অধিদফতরের মহাপরিচালক হিসেবে দায়িত্ব পালন করেন। রইছউল আলম মন্ডল ১ জানুয়ারি ১৯৬১ সালে লালমনিরহাটের কালীগঞ্জে জন্মগ্রহণ করেন। ঢাকা বিশ্ববিদ্যালয় থেকে তিনি মনোবিজ্ঞানে স্নাতক এবং স্নাতকোত্তর ডিগ্রি অর্জন করেন। তার তিন ছেলে। রইছউল আলম মন্ডল বাংলাদেশ সিভিল সার্ভিস প্রশাসন ক্যাডারের ১৯৮৪ ব্যাচের কর্মকর্তা হিসেবে চাকুরিজীবন শুরু করে মাঠ প্রশাসনের বিভিন্ন স্তরে উপজেলা, জেলা ও বিভাগীয় পর্যায়ে বিভিন্ন মন্ত্রণালয় ও বিভাগের দায়িত্ব পালন করেন। ২০১৪ সাল থেকে পরিবেশ ও বন মন্ত্রণালয়ের আওতাধীন পরিবেশ অধিদফতরের মহাপরিচালক হিসেবে দায়িত্ব পালন করেন। ভারপ্রাপ্ত সচিব হিসেবে ৩১ জানুয়ারি ২০১৮ তারিখে মৎস্য ও প্রাণিসম্পদ মন্ত্রণালয়ে যোগদান করেন। ২৩ ডিসেম্বর ২০১৯ সালে তিনি সিনিয়র সচিব পদে পদোন্নতি লাভ করে ৩১ ডিসেম্বর ২০১৯ সালে অবসরে যান। "মৎস্য ও প্রাণিসম্পদ মন্ত্রণালয়ঃ সাবেক সচিবগণের তালিকা"। বাংলাদেশ জাতীয় তথ্য বাতায়ন। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০২০।  নিজস্ব প্রতিবেদক (২৪ ডিসেম্বর ২০১৯)। "সিনিয়র সচিব হলেন ৭ কর্মকর্তা"। ঢাকাটাইমস২৪.কম। সংগ্রহের তারিখ ২৬ নভেম্বর ২০২০।  "সিনিয়র সচিব হিসেবে পদোন্নতি পেলেন ৭ কর্মকর্তা"। দৈনিক যুগান্তর। ২৪ ডিসেম্বর ২০১৯। সংগ্রহের তারিখ ২৬ নভেম্বর ২০২০।  সাবেক সচিবগণের তালিকা –বাংলাদেশ জাতীয় তথ্য বাতায়ন
দ্য বোর্ন আইডেন্টিটি

দ্য বোর্ন আইডেন্টিটি ২০০২ সালের আমেরিকান অ্যাকশনধর্মী রোমাঞ্চকর চলচ্চিত্র যা রবার্ট লডলুমের একই নামের উপন্যাস অবলম্বনে নির্মিত হয়েছে । এখানে ম্যাট ড্যামন জেসন বোর্ন চরিত্রে অভিনয় করেছেন, যেখানে তিনি মানসিক স্মৃতিজনিত রোগে ভুগছেন এবং সিআইএর মধ্যে গোপনীয় ষড়যন্ত্রের মধ্যে দিয়ে তিনি তাঁর আসল পরিচয়টি আবিষ্কারের চেষ্টা করছেন । চলচ্চিত্রটিতে আরও অভিনয় করেছেন ফ্রাঙ্কা পোটেন্টে, ক্রিস কুপার, ক্লাইভ ওভেন, জুলিয়া স্টিলস, ব্রায়ান কক্স, ওয়ালটন গোগিনস এবং অ্যাডেওয়াল আকিনুয়ে-আগবাজে। জেসন বোর্ন চলচ্চিত্র সিরিজের প্রথম কিস্তি এটি, এরপরে দ্য বোর্ন সুপারমেসি(২০০৪), দ্য বর্ন আলটিমেটাম (২০০৭),দ্য বোর্ন লিগ্যাসি (২০১২) এবং জেসন বোর্ন (২০১৬) নির্মিত হয়েছে । চলচ্চিত্রটিতে দেখা যায় জেসন বোর্ন তার পরিচয় ভুলে গেছেন,যিনি একজন সিআইএ এজেন্ট । তিনি এরপর প্যারিসে আসেন এবং সিআইএ এর নজরে পড়েন, যদিও ইতিমধ্যে তিনি একটি গুরুত্বপূর্ণ সিআইএ মিশনে ব্যার্থ হয়েছেন তাই সিআইএ তাকে হত্যা করার সিদ্ধান্ত নেয় । এরপর তার দেখা মেরি ক্রেটজ এর দেখা যায় এবং সিআইএ এর ধাওয়া পাল্টা ধাওয়ার মধ্যে দিয়ে চলচিত্রটি এগিয়ে যায় । শেষ দৃশ্যে জেসন বোর্ন এবং মেরি ক্রেটজ কে সুখী জীবনযাপন করতে দেখা যায় । ম্যাট ড্যামন জেসন বোর্ন হিসাবে ফ্রাঙ্কা পোটেন্তে ম্যারি ক্রেটজ হিসাবে ক্রিস কুপার আলেকজান্ডার কনক্লিন হিসাবে ক্লাইভ ওভেন অধ্যাপক হিসাবে ব্রায়ান কক্স ওয়ার্ড অ্যাবট হিসাবে অ্যাদেওয়াল আকিনুয়ে-আগবাজে নাইকওয়ানা ওম্বোসি হিসাবে গ্যাব্রিয়েল মান ড্যানি জর্নের চরিত্রে জুলিয়া স্টিলস নিকি পার্সন হিসাবে ওরস মারিয়া গেরিনি জিয়ানকার্লো হিসাবে টিম ডটন ইমন হিসাবে কাস্টেল চরিত্রে নিকি ন্যুড রাসেল লেভি ম্যানহিমের চরিত্রে ভিনসেন্ট ফ্রাঙ্কলিন রোলিন্স হিসাবে চলচ্চিত্রটি ইতিবাচক প্রতিক্রিয়া পেয়েছে। পর্যালোচনা বিষয়ক ওয়েবসাইট রোটেন টমাটোসের মতে,১৯০ জন সমালোচকের পর্যালোচনার ভিত্তিতে ৮০% ইতিবাচক স্কোর এবং গড় রেটিং ৭/১০ রয়েছে। মুক্তির সপ্তাহান্তে, দ্য বোর্ন আইডেন্টিটি ২৬৩৮ টি প্রেক্ষাগৃহে ২৭,১১৮,৬৪০ মার্কিন ডলার আয় করেছে। চলচ্চিত্রটি উত্তর আমেরিকাতে ১২১,৬৬১,৬৮৩ এবং অন্যান্য তে ৯২.২৬৩,৪২৪ মার্কিন ডলার সহ বিশ্বব্যাপী মোট ২১৪,০৩৪,২২৪ মার্কিন ডলার আয় করেছে। "The Bourne Identity"। British Film Institute। London। জানুয়ারি ২৯, ২০০৯ তারিখে মূল থেকে আর্কাইভ করা। সংগ্রহের তারিখ জুন ১১, ২০১২।  "The Bourne Identity (2002)"। Box Office Mojo। IMDb। সংগ্রহের তারিখ মে ১৬, ২০০৯।  'The Bourne Identity' DVD Commentary Featuring Doug Liman (2003). Michael Fleming (মার্চ ৯, ২০০০)। "Pitt giving books look for Par & U"। Variety। সংগ্রহের তারিখ মে ২৫, ২০১৫।  Michael Fleming (জুন ২৪, ১৯৯৯)। "Lopez after 'Angel'; Kumble surfs the Web"। Variety। সংগ্রহের তারিখ মে ২৫, ২০১৫।  "The Bourne Identity (2002)"। Rotten Tomatoes। Fandango। সংগ্রহের তারিখ জুলাই ৬, ২০২০।  "The Bourne Identity Reviews"। Metacritic। CBS Interactive। সংগ্রহের তারিখ এপ্রিল ১৯, ২০১৯।
নুবিয়ান মরুভূমি

নুবিয়ান মরুভূমি (আরবি: صحراء النوبة, Şaḩrā’ an Nūbyah) সাহারা মরুভূমির পূর্ব অঞ্চলে প্রায় ৪০০,০০০২ কিমি বিস্তৃত উত্তর-পূর্ব সুদান এবং উত্তর ইরিত্রিয়া, নীলনদ এবং লোহিত সাগরের তীরে অবস্থিত একটি মরুভূমি। শুষ্ক মরু অঞ্চলটি রুক্ষ শক্ত পাথরযুক্ত এবং এখানে কয়েকটি টিলা রয়েছে। এতে অনেকগুলি ওয়াদি রয়েছে যা নীল নদে পৌঁছানোর আগেই মারা গিয়েছে। নুবিয়ান মরুভূমিতে গড় বার্ষিক বৃষ্টিপাত ৫ ইঞ্চি (১৩০ মিমি) এরও কম। এই অঞ্চলের আদি বাসিন্দা হচ্ছেন নুবিয়ানরা। নীল নদ এই মরুভূমির মধ্য দিয়ে যাওয়ার সময় এর বেশিরভাগ প্রপাতের মধ্য দিয়ে যায়। এটি নীল নদের মহান বাঁকের ঠিক আগে। নুবিয়ান মরুভূমি প্রাচীন মিশরের সভ্যতাটিকে বিভিন্ন উপায়ে প্রভাবিত করেছিল। প্রাচীন মিশরের ব্যবসায়ীরা নুবিয়ার মরুভূমির উপর দিয়ে নুবিয়ার প্রাচীন সভ্যতা থেকে স্বর্ণ, কাপড়, পাথর, খাবার এবং আরও অনেক কিছুর কেনার জন্য ভ্রমণ করতেন। নুবিয়ান মরুভূমির বৃহত্তম শহর হলো পোর্ট সুদান। এটি মরুভূমির পূর্ব প্রান্তে, লোহিত সাগরের উপর অবস্থিত। নুবিয়ান মরুভূমির অন্যান্য গুরুত্বপূর্ণ শহরগুলি হল একই নদীর আটবাড়া, পাশাপাশি লোহিত সাগরের ম্যাসাভা। আবিদিয়া শহরটি নীল নদের তীরে অবস্থিত। এই মরুভূমি সমালোচনামূলকভাবে বিপন্ন খেজুর মেডেমিয়া আরগুনের একমাত্র আবাসস্থল, যা মরুভূমির কিছু প্রান্তে খুব কমই দেখা যায়। ৭ ই অক্টোবর, ২০০৮ নাইটিয়ান মরুভূমির উপরে ২০০৮টিসি৩ উল্কাটি বিস্ফোরিত হয়। তখন আকাশ এত উজ্জ্বল হয়ে উঠেছিল যে, কয়েকশ মাইল দূরের লোকেরা আলোটি দেখেছিল। "Nubian Desert, Encyclopædia Britannica"। ৪ মে ২০১৫ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০২০।  List of Threatened Species ওয়েব্যাক মেশিনে আর্কাইভকৃত ৭ অক্টোবর ২০০৬ তারিখে, IUCN Red List Recovered Pieces of Asteroid Hold Clues to Early History ওয়েব্যাক মেশিনে আর্কাইভকৃত ২৪ ফেব্রুয়ারি ২০১৫ তারিখে, March 25, 2009, New York Times
চৌদ্দগ্রাম (দ্ব্যর্থতা নিরসন)

চৌদ্দগ্রাম শব্দটি দিয়ে বোঝানো হতে পারে: চৌদ্দগ্রাম উপজেলা — কুমিল্লা জেলার একটি উপজেলা। চৌদ্দগ্রাম — চৌদ্দগ্রাম উপজেলায় অবস্থিত একটি শহর। চৌদ্দগ্রাম পৌরসভা — চৌদ্দগ্রাম উপজেলার অন্তর্ভুক্ত একটি পৌরসভা। চৌদ্দগ্রাম থানা — বাংলাদেশের একটি পুলিশ থানা। চৌদ্দগ্রাম ইউনিয়ন — বাংলাদেশের একটি বিলুপ্ত ইউনিয়ন। "চৌদ্দগ্রাম" দিয়ে শুরু হওয়া সকল পাতা "চৌদ্দগ্রাম" ধারণকারী শিরোনামসহ সমস্ত পাতা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কাদেরী কিবরিয়া

কাদেরী কিবরিয়া বাংলাদেশের একজন বিখ্যাত কণ্ঠ সঙ্গীত শিল্পী। কৃর্তীমান এ শিল্পী জন্মগ্রহণ করেন পাবনার ফরিদপুর উপজেলায়। মূলতঃ রবীন্দ্র সঙ্গীতের এই শিল্পী বাংলাদেশের স্বাধীনতা যুদ্ধের সময়কার স্বাধীন বাংলা বেতার কেন্দ্রে সক্রিয়ভাবে দেশাত্মবোধক গানের শিল্পী হিসেবে গান করেছেন। স্বাধীনতা উত্তর বাংলাদেশে কাদেরী কিবরিয়া রবীন্দ্র সঙ্গীত শিল্পী হিসেবে প্রচণ্ড জনপ্রিয় ছিলেন। কিবরিয়া ২০১৩ সালে বাংলাদেশ সরকার কর্তৃক একুশে পদকে ভূষিত হন। কিবরিয়া বাংলাদেশের পাবনা জেলার ফরিদপুর উপজেলায় জন্মগ্রহণ করেন। তিনি অজিত রায় এবং দেবব্রত বিশ্বাসের কাছে গানের তালিম নেন। ১৯৭৫ সালে তিনি ঠাকুর গানের স্নাতকোত্তর অধ্যয়নের জন্য শান্তিনিকেতনে যান। তিনি জিঙ্গা শিল্পী গোষ্ঠীর সদস্য ছিলেন। তার প্রথম টিভি উপস্থিতি ছিল ১৯৬৭ সালে। তাঁর দুটি রবি ঠাকুরের গানের প্রথম রেকর্ড ১৯৬৯ সালে HMV দ্বারা প্রকাশিত হয়েছিল। তিনি ১৯৯০-এর দশকে মার্কিন যুক্তরাষ্ট্রে চলে যান। আগে তিনি নিয়মিতভাবে বাংলাদেশ টেলিভিশনে গান পরিবেশন করতেন। একুশে পদক, (২০১৩) স্বাধীনতা দিবস পুরস্কার ২০২১ প্রতিবেদক, নিজস্ব। "স্যুট-টাই পরে রবীন্দ্রসংগীত গেয়েছিলাম"। Prothomalo। সংগ্রহের তারিখ ২০২৩-০৫-০৩। [স্থায়ীভাবে অকার্যকর সংযোগ] "13 picked for Ekushey Padak"। bdnews24। ফেব্রুয়ারি ৭, ২০১৩।  Moutushi, Patricia (২০১৩-০৩-১০)। "Eric Ershad presents Tagore songs"। Priyo News। ২০১৪-০২-২২ তারিখে মূল থেকে আর্কাইভ করা। সংগ্রহের তারিখ ২০১৪-০২-২৪।  "শিল্পীর সবচেয়ে ভালোলাগার জায়গা হলো মঞ্চ : কাদেরী কিবরিয়া"।  উইকিমিডিয়া কমন্সে কাদেরী কিবরিয়া সংক্রান্ত মিডিয়া রয়েছে।
বাংলাদেশ রেলওয়ে ক্লাস ৬৫০০

বাংলাদেশ রেলওয়ে ক্লাস ৬৫০০ বাংলাদেশ রেলওয়ে কর্তৃক পরিচালিত বাংলাদেশের ব্রড-গেজ (১৬৭৬ মিমি) ডিজেল-বৈদ্যুতিক লোকোমোটিভের একটি শ্রেণী। এ শ্রেণীর লোকোমোটিভ ভারতের ডিজেল লোকোমোটিভ প্রস্তুতকারক ডিজেল লোকোমোটিভ ওয়ার্কস (সংক্ষেপে ডিএলডব্লিউ) উৎপাদন করে। ২০২৩ সাল অব্দি এ শ্রেণীর মোট ৫৬টি লোকোমোটিভ রয়েছে। প্রথম ১০টি লোকোমোটিভ ২০১২ সালে বাংলাদেশে আসে, এবং পরের ১৬টি ২০১৩–২০১৪ সালে আসে। ২০১৭ সাল অব্দি এই ২৬টি লোকোমোটিভ বাংলাদেশ রেলওয়ে পশ্চিমাঞ্চল নিয়ন্ত্রণ করে। এদের শ্রেণী-নাম বিইডি-৩০। এদের ক্ষমতা ৩১০০ অশ্বশক্তি। ২০২০ সালের ২৭শে জুলাই ডব্লিউডিএম-৩ডি মডেলের ১০টি লোকোমোটিভ রেল বহরে যুক্ত হয় এবং পরবর্তীতে আরো ২০ টি যুক্ত হয় । এদের ক্ষমতা ৩৩০০ অশ্বশক্তি এবং এদের অর্থনৈতিক আয়ুষ্কাল ২৮ বছর বা তারও বেশি। এদের শ্রেণী-নাম বিইডি-৩৩। এরা ১২০ কিমি/ঘণ্টা গতিতে চলার উপযোগী। এদেরকে যাত্রীবাহী ও মালবাহী উভয় ধরনের ট্রেনে ব্যবহার করার উপযোগী করে তৈরি করা হয়েছে। এদের সাথে মাইক্রোপ্রসেসর-নির্ভর নিয়ন্ত্রণ ব্যবস্থা রয়েছে। বাংলাদেশ রেলওয়ের সর্বোচ্চ উচ্চতা সীমাবদ্ধতার সাথে মিল রেখে এই লোকোগুলোর উচ্চতা রুপান্তর করা হয়েছে। ৬৫০১ ৬৫০৩ ৬৫০৪ ৬৫০৮ ৬৫০৯ ৬৫১০ ৬৫১৩ ৬৫১৪ ৬৫১৫ ৬৫১৬ ৬৫১৮ ৬৫১৯ ৬৫২১ ৬৫২২ ৬৫২৩ ৬৫২৪ ৬৫৩৩ ৬৫৩৬ "DLW bags order for 16 locomotives from Bangladesh Railways"। Global Rail News। ২০১২-০৮-২৮। ২০১৭-০৮-২৮ তারিখে মূল থেকে আর্কাইভ করা। সংগ্রহের তারিখ ২০২০-১১-২৬।  "Final Report on Rolling Stock Maintenance" [রোলিং স্টক রক্ষণাবেক্ষণের ওপর চূড়ান্ত প্রতিবেদন] (পিডিএফ)। এশীয় উন্নয়ন ব্যাংক (ইংরেজি ভাষায়)। ২০১৭-১০-২১। সংগ্রহের তারিখ ২০২০-১১-২৬।  "Bangladesh locomotive handover"। Railway Gazette। ২০২০-০৭-২৮। সংগ্রহের তারিখ ২০২০-১১-২৬।  "India to handover 10 broad-gauge locos to B'desh"। The Week। ২০২০-০৭-২৫। সংগ্রহের তারিখ ২০২০-১১-২৬।  উইকিমিডিয়া কমন্সে Category:Bangladesh Railway Class 6500 সম্পর্কিত মিডিয়া দেখুন।
কাঁধ ঝাঁকানো

কাঁধ ঝাঁকানো হল দুই কাঁধ ঝাঁকানোর মাধ্যমে করা এক ধরনের অঙ্গভঙ্গি। এর মধ্য দিয়ে কোনো বিষয়ে অনাসক্তি প্রকাশিত হয়, অথবা কোনো প্রশ্নের উত্তর জানা নেই এমন অনুভূতি প্রকাশিত হয়। কাঁধ ঝাঁকানো এক ধরনের প্রতীক, যা কিছু সংস্কৃতির শব্দভাণ্ডারকে একত্রিত করে; যেন শব্দের পরিবর্তে এই অঙ্গভঙ্গি ব্যবহার করা যায়। কোনো প্রশ্ন উপেক্ষা করার সময়ও এটি ব্যবহার করা যেতে পারে। ভ্রু উঁচু করা, মুখ বাঁকানো, কিংবা চমকিত ভ্রু, এবং হাত উঁচু করা ইত্যাদি কাঁধ ঝাঁকানোর সাথে যুক্ত হতে পারে। পাশ্চাত্য সংস্কৃতিতে এটা খুবই সাধারণ — "আমি জানি না" বলার বদলে কেউ হয়তো এভাবে কাঁধ ঝাঁকুনি দিতে পারে। ইংরেজিভাষী জগতে এর সাথে তিন অক্ষরের বাক্য "আমি জানিনা" কথাটি জোরে বা বিড়বিড় করে বলা যায়, যেখানে শব্দগুলো উচ্চারিত হয় এরূপে: জোরে-ধীরে-জোরে। কাঁধ ঝাঁকানো টুরেট সংলক্ষণের অন্যতম লক্ষণ। কাঁধ ঝাঁকানো অঙ্গভঙ্গির একটি ইউনিকোড ইমোজি আছে U+1F937 🤷 shrug হিসেবে। কাঁধ ঝাঁকানোর ইমোটিকন ইউনিকোড অক্ষর দ্বারা তৈরি, যা লেখা হয় এভাবে: ¯\_(ツ)_/¯। অনাসক্তি (অনুভূতি) মেহ্ "Shrug | Define Shrug at Dictionary.com"। Dictionary.reference.com। সংগ্রহের তারিখ ২০১১-১২-২০।  EKMAN, Paul. Telling Lies, p.101 "Shrug Emoji"। ১৯ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০২০।  "Anxiety/panic disorder most frequent disabling comorbid disorder in Tourette syndrome patients, study finds"। ২০১০-০৬-১৯।  "Shrug Emoji"। Emojipedia। সংগ্রহের তারিখ ২০১৬-০১-১৭।  টেমপ্লেট:অঙ্গভঙ্গি
দিদিঙ্গা পাহাড়ি অঞ্চল

দিদিঙ্গা পাহাড়ি অঞ্চল দক্ষিণ সুদানের নমোরুনিয়াং রাজ্যের একটি উঁচু অঞ্চল, মূলত বুদি কাউন্টিতে রাজ্যগুলির পুনর্গঠনের আগে এটি পূর্ব ইকুয়েটারিয়ার একটি অংশ ছিল। অঞ্চলটিতে বসবাসকারী দিদিঙ্গা জনগোষ্ঠীর জন্য এর এমন নামকরণ করা হয়েছে। দিদিঙ্গা পাহাড়ে সমৃদ্ধ এবং উর্বর মাটি রয়েছে যা তামাক, আলু, ভুট্টা এবং দুরার চাষের জন্য ব্যবহৃত হয়। নাকোদক, নারুস এবং লয়োরো নদী দিদিঙ্গা পাহাড়ের পূর্ব দিকে উৎপন্ন হয়ে বৃহত্তর কাপোয়েটার পূর্বদিকে প্রবাহিত হয়েছে এবং নারুয়ার জলা এলাকায় উত্তরপূর্ব দিকে নির্গত হয়েছে। নদীগুলিতে বর্ষাকালে বন্যা হয়, তবে অন্যান্য সময়ে প্রবাহ বন্ধ হয়ে যায়। শুকনো মরসুমে গ্রেটার কাপোটা থেকে টোপোসারা তাদের গবাদি পশুদের পানি ও চারণভূমির জন্য দিদিঙ্গা পাহাড়ে নিয়ে যেত টোপোসাদের জমিতে বৃষ্টি না হওয়া পর্যন্ত। অতীতে, এই ঐতিহ্যগুলো দুটি সম্প্রদায়ের মধ্যে চুক্তির মাধ্যমে পরিচালিত হতো, যাতে চারণভূমিতে প্রবেশের অধিকারের বিনিময়ে উপহার বিনিময় করা হতো। গৃহযুদ্ধের সময় বন্দুকের বিস্তার এবং শৃঙ্খলা ভেঙে যাওয়ার সাথে সাথে ঐতিহ্যবাহী প্রোটোকলগুলো উপেক্ষিত হতে থাকে এবং সহিংসতা সাধারণ ঘটনা হয়ে ওঠে। চুকুদুম গ্রামটি দিদিঙ্গা পর্বতমালার গোড়ায় অবস্থিত। "Toposas' Raid in Ngauro County Leaves at Least 15 People Dead"। Nyamile। সংগ্রহের তারিখ ২০১৬-০৯-০৬।  "Focus On South: Facts About Eastern Equatoria State"। Sudan Vision Daily। ২০১১-০৯-২৮ তারিখে মূল থেকে আর্কাইভ করা। সংগ্রহের তারিখ ২০১১-০৭-০৭।  "Geologic Survey of Kapoeta County" (পিডিএফ)। University of Missouri। ২০১২-০৩-২২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৭-২২।  "Cross-Border Peace & Sports Programme for Youth Warriors Sudan/Uganda/Kenya" (পিডিএফ)। Seeds of Peace Africa। ২০০৯–২০১১। ২০১২-০৩-২৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৭-১৬।  Ib Friis and Kaj Vollesen গুগল বইয়ে Flora of the Sudan-Uganda Border Area East of the Nile: Catalogue of vascular plants, 2nd Part, vegetation and phytogeography (2005)
জাক্সটাগ্লোমেরুলার কোষ

জাক্সটাগ্লোমেরুলার কোষ ( জেজি সেল, বা গ্রানুলার সেল ) কিডনিতে অবস্থিত এমন কোষ যা এনজাইম রেনিনকে সংশ্লেষ করে, সঞ্চয় করে এবং ক্ষরণ করে। এগুলি প্রধানত অন্তর্বাহী ধমনিকার দেয়ালগুলিতে অবস্থিত বিশেষ ধরনের মসৃণ পেশী কোষ (এবং কিছু বহির্বাহী ধমনিকাগুলোর মধ্যে রয়েছে ) যা গ্লোমারুলাসে রক্ত সরবরাহ করে। রেনিন সংশ্লেষণে তারা রেনিন-অ্যাঞ্জিওটেনসিন সিস্টেম এবং এইভাবে কিডনির অটোরেগুলেশনে গুরুত্বপূর্ণ ভূমিকা পালন করে। ভাস্কুলার দেয়ালগুলিতে চাপ সংগ্রাহক দ্বারা শনাক্ত হওয়া চাপ হ্রাসের প্রতিক্রিয়া হিসাবে বা ম্যাকুলা ডেনসা কোষ দ্বারা উদ্দীপিত হয়ে জাক্সটাগ্লোমেরুলার কোষগুলো রেনিন ক্ষরণ করে। ম্যাকুলা ডেনসা কোষগুলি দূরবর্তী সংশ্লেষিত নলের মধ্যে অবস্থিত এবং যখন তারা নলাকার তরল পদার্থে সোডিয়াম ঘনত্বের একটি ড্রপ শনাক্ত করে তখন রেনিনকে ছেড়ে দেওয়ার জন্য জাক্সটাগ্লোমেরুলার কোষগুলোকে উৎসাহিত করে। একসাথে, জাক্সটাগ্লোমেরুলার কোষ , এক্সট্রাগ্লুমেরুলার মেসেন্জিয়াল কোষ এবং ম্যাকুলা ডেনসা কোষগুলো নিয়ে গঠিত জাক্সটাগ্লোমেরুলার অ্যাপারেটাস । যথাযথভাবে দাগযুক্ত টিস্যু বিভাগগুলিতে, জাক্সটাগ্লোমেরুলার কোষগুলোকে তাদের দানাযুক্ত সাইটোপ্লাজম দ্বারা পৃথক করা হয়।[স্পষ্টকরণ প্রয়োজন] জ্যাক্সট্যাগ্লোমেরুলার কোষগুলো এমন একটি কোষ যা গ্লোমেরুলাসের নিকটে অবস্থিত, তাই এগুলো এরকম নামকরণ করা হয়েছে। কার্ডিয়াক টিস্যুর মতোই, জাক্সটাগ্লোমেরুলার কোষগুলি বিটা-১ অ্যাড্রেনার্জিক রিসেপ্টরগুলি হারবার করে । যখন এপিনেফ্রিন বা নর-এপিনেফ্রিন দ্বারা উদ্দীপিত হয়, তখন এই রিসেপ্টরগুলি রেনিনের ক্ষরণ প্ররোচিত করে। এই কোষগুলি সিস্টেমিক রক্তচাপ হ্রাসের জন্য সরাসরি প্রতিক্রিয়া জানায় যা নিম্ন রেনাল পারফিউশন চাপ হিসাবে প্রকাশিত হয়। জাক্সটাগ্লোমেরুলার কোষ টিউমার জাক্সটাগ্লোমেরুলার অ্যাপারেটাস Histology image: 16010loa – Histology Learning System at Boston University
ফেডারেশন কাপ (ভারত)

ফেডারেশন কাপ বা ফেড কাপ ভারতের বার্ষিক সিঙ্গেল রাউন্ড-রবিন ও নকআউট ঘরানার ফুটবল টুর্নামেন্ট। ১৯৭৭ সালে প্রথম এই প্রতিযোগিতা হয়। ১৯৯৭ সালে আই-লীগ শুরু হওয়ার আগে পর্যন্ত এটিই ছিল ভারতের সব থেকে গুরুত্বপূর্ণ ও সম্মানজনক ফুটবল প্রতিযোগিতা। এই প্রতিযোগিতায় জয়ী দল সরাসরি এএফসি কাপে খেলার সুযোগ পেয়ে যেত। ২০১৭ এর পর থেকে এটি সুপার কাপ নামে পরিচিত। ২০১৭ সালের শেষ ফেড কাপের ফাইনালে বেঙ্গালুরু এফসি মোহনবাগানকে ২-০ গোলের ব্যবধানে পরাজিত করে। এই কাপের ইতিহাসে মোহনবাগান সর্বাধিক ১৪বার খেতাব জিতেছে। ফেডারেশন কাপের প্রতিটি খেলা সাধারণত নিরপেক্ষ মাঠে খেলা হত। ২০১৫-১৬ মরসুম থেকে দুই-লেগ পদ্ধতির প্রয়োগ ঘটানো হয়। ১০ জানুয়ারি ২০১৫ পর্যন্ত হালনাগাদকৃত। * = ১৯৯০ ফেডারেশন কাপের পূর্ব ভারতীয় জোনাল বাছাইপর্বের ৭টি গোল ধরা হয়েছে। ডুরান্ড কাপ আই-লিগ রোভার্স কাপ আইএফএ শিল্ড সুপার কাপ ইন্ডিয়ান সুপার লিগ ভারতের ফুটবল দলের তালিকা "All India Football Federation"। web.archive.org। ২০০৮-০১-২০। Archived from the original on ২০০৮-০১-২০। সংগ্রহের তারিখ ২০২০-১১-২৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Why AIFF's decision to scrap the Fed Cup makes sense for Indian football - Sports News , Firstpost"। Firstpost। ২০১৫-০৪-২৪। সংগ্রহের তারিখ ২০২০-১১-২৬।  "Bengaluru v Mohun Bagan Match Report, 21/05/17, Federation Cup | Goal.com"। www.goal.com। সংগ্রহের তারিখ ২০২০-১১-২৬।  "From the history book, roll of honour"। ১০ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)